google/wiki40b huggingface dataset:
En sjøens helt – Blodige strender

En sjøens helt –  Blodige strender er en roman fra 2015 av Jon Michelet, utgitt på Forlaget Oktober. Det er den foreløpig fjerde i en serie om krigsseilernes liv og skjebne som hovedmotiv.

Bakgrunn

«Krigsseilere» er besetningsmedlemmer om bord i norske handelsskip under første og Andre verdenskrig. Innsatsen krigsseilerne gjorde under Andre verdenskrig er vurdert som Norges viktigste bidrag til de alliertes seier over den tyske krigsmakten. Det tok imidlertid lang tid før denne innsatsen ble anerkjent. Uteflåten, det vil si skip som ikke var under tysk kontroll, fraktet drivstoff, krigsmateriell og andre varer for de allierte styrkene – over Atlanterhavet, i Middelhavet, i Indiahavet og i den vestlige delen av Stillehavet. Om lag 3&bsp;700 krigsseilere i uteflåten mistet ivet og 473 skip gikk tapt under Andre verdenskrig. I tillegg tapte hjemmeflåten ved krigsrelaterte forlis 199 skip og 1 133 personer, herav 441 passasjerer.  
Norske myndigheters behandling av krigsseilerne både under og etter krigen har vært utsatt for omfattende kritikk. Dette skyldes blant annet saken om Nortraships hemmelige fond. Nortraship var et offentlig «rederi» som disponerte uteflåten under krigen. Norske sjøfolk fikk utbetalt lavere hyre enn tariffavtalen tilsa. Differansen ble plassert på et hemmelig fond, som skulle brukes til fordel for sjøfolkene og deres etterlatte etter krigen, men det ble langvarig strid om bruken av disse midlene. 
Mange krigsseilere hadde etter krigen psykiske problemer på grunn av de lidelser og det press de hadde vært utsatt for, og begrepet «krigsseiler» hadde lenge en viss negativ klang med assosiasjoner til fyll og bråk.

Handling

Romanens hovedperson «Halvor Skramstad», nå tjue år gammel fra Rena har opplevd to torpederinger har nå mønstret som lettmatros (able seaman) på DS tankskipet MS Kronprins «Olav» av Oslo som frakter olje og besin til England.
Halvor mønstret på i den tro at båten skulle til engelsk havn, hvir han kunne møte sin kjære Muriel. Ute på havet før han vite at «Krompen» skal til Middelhavet og losse krigsmateriell først i Gibraltar
Skuffet over å ha blitt lurt stikker hàn av i Gibraltar i håp om å komme til England på annen måte. Hendelser fører han tilbake til Gibraltar, og nå mønstrer han på DS «Miragem», en gammel, tidligere norsk holk som seiler på Øst-Afrikakysten i hemmelig oppdrag. (et slags  sjøens Kompani Linge oppdrag) som bringer og henter hemmelig agenter og utfører raid (små nålestikk) mot de Vichy kontrollerte områdene i Øst-Afrika
Mer skal ikke røpes, annet enn at han tilslutt trekker som kjære Muriel og får Æreslegionen av selveste general Charles de Gaulle
Brennende skip fikk samme gode mottakelse som de øvrige En sjøens helt. Litteraturkritikken Guri Hjeltnes, l likhet med andre kritikere gav den terningkast seks.

Mottakelse

Michelets roman blei den femte mest solgte skjønnlitterære boka i Norge i 2012. I løpet av året fram til utgivelsen av bind 2 kom boka i et opplag (samla for innbundet og pocket) på 135 000.
Sethus Calvisius

Liv

Calvisius vokste opp i beskjedne kår med en far som var daglønnet landarbeider. Opprinnelig var det meningen at Calvisius skulle gå i veverlære, men trangen til å ta en utdanning var så sterk at han i 1569 begynte på skolen i Frankenhausen og i 1572 i Magdeburg.
Mens Calvisius var i Magdeburg klarte han å skrape sammen nok midler til at han i 1579 kunne studere ved Universitetet i Helmstedt. Takket være et stipend fra kurfyrst August I av Sachsen fikk han fra 1580 studere matematikk, kronologi, astronomi og musikk ved Universitetet i Leipzig. Året etter ble han rektor ved koret i Leipzigs Paulinerkirche.
På anbefaling av Nikolaus Selnecker og det samlede teologiske fakultetet ved universitetet i Leipzig, ble han i november 1582 utnevnt til kantor ved Landesschule Pforta i dagens Naumburg. En av de mer kuriøse reformene han innførte der var motettesang under fellesmåltidene. Samtidig drev han kronologisk-historiske studier og underviste i musikk og latin. I 1594 vendte han tilbake til Leipzig for å ta over den prestisjefylte posten som kantor ved Thomasschule zu Leipzig etter Valentin Otto. Han var også kantor ved begge hovedkirkene i byen.
Til tross for flatterende tilbud om professorater ved Universitetet i Wittenberg og  Universität Frankfurt/Oder, ble han værende i Leipzig livet ut.

Virke

Calvisius var en betydningsfull astronom. I hovedverket Opus Chronologicum... (Leipzig, 1605, 7. utgave 1685) presenterte han et system basert på observasjoner av nesten 300 formørkelser og i Elenchus Calendarii Gregoriani (Frankfurt, 1612) foreslo han en raffinert, men lite praktisk, kalenderreform. 
Han gav også ut en bok om musikk,  Melodiae condendae ratio (Erfurt, 1592), og skrev korstykker, eksempelvis Unser Leben währet siebzig Jahr.
Calvisius sto på vennskapelig fot med flere av tiden størrelser; blant dem Johannes Kepler.
Skrue McDuck

Andre kilder

Ettersom Disney-serier ikke bare blir produsert av en rekke ulike forfattere, men også av en rekke ulike forlag, har det eksistert flere kanoner samtidig, og kanoner har brått blitt avløst av hverandre.
Et eksempel på dette er Guido Martinas og Guido Scalas historie «Spesialkaka» der det kom fram at Skrue var lillebroren til Bestemor Duck. Slektskapet ble bekreftet og forsterket i Marco Rotas Donald Duck-biografi «Mitt liv i et eggeskall». Begge disse historiene er utgitte i Skandinavia. Da Don Rosa skrev Skrue McDucks liv og levnet, var han imidlertid ikke klar over at et slikt slektskap eksisterte i Europa, noe som medførte at Skrue og Bestemor Duck ikke er søsken i denne serien. Etter at Don Rosas serie ble utgitt har slektskapet blitt gjort om til heller ikke å vært tilfelle i skandinavisk kanon, men det er egentlig ingen strenge forsøk på å være konsekvent. I 2011 publiserte det ukentlige bladet vedlegg med både «Mitt liv i et eggeskall» og Don Rosas Skrue McDucks liv og levnet med bare noen måneders mellomrom, uten å gjøre noe poeng av at historiene fremstiller Skrues slektsforhold til Bestemor på helt motstridende måter.
Dirac-ligning

Diracligningen er en relativistisk bølgeligning for kvantemekaniske systemer som ble fremsatt i 1928 av Paul Dirac. Etter Schrödingers bølgeligning för ikkerelativistiske kvantesystem ble det gjort flere forsøk på å finne et relativistisk motsvar. Dette var for eksempel Klein-Gordon-ligningen, fremsatt av Oskar Klein og Walter Gordon. Ligningen er likevel ikke tilfredsstillende, siden den ikke kan omformes til en positivt definert sannsynlighetsdistribusjon (se Schrödinger-ligningen). Dirac laget en teori som beskrev spinn-1/2-partikler og som var positivt definert. Ligningen hadde løsninger som var vanskelige å forstå og så ut som partikler med negativ energi. Dirac tolket dette som antipartikler. Noen år senere, da Carl D Anderson påviste positronen, viste det seg at han hadde rett.
Diracligningen har sitt utspring fra en ligning for en enpartikkelsystems bølgefunksjon. I dag forekommer den i kvantefeltteori som bevegelsesligning, der felt representerer spinn-1/2-fermioner, såkalte Diracfelt.
Casey Robinson

Biografi

Kenneth Casey Robinson ble født 17. oktober 1903 i Logan i Utah, og var sønn av en musikk- og dramainstruktør hos Brigham Young University. Han tok eksamen ved Cornell University i en alder av 19 og lærte såvidt engelsk før han begynte med journalistikk. Han begynte sin Hollywood-karriere i 1927 hvor han skrev titlene for stumfilmer. Han tok eksamen for å regissere tidlig på 1930-tallet, men etter seks filmer forlot han feltet for å konsentrere seg på skriving. Hans arbeid for David er It's Love I'm After, Seier i mørket, The Old Maid, All This, and Heaven Too, Under nye stjerner og The Corn is Green.
Robinsons produksjoner er Days of Glory, Under My Skin og Two Flags West. Han skrev alle selv. 
I 1935 var Robinson kandidat for det man på den tiden kalte Oscar for beste skriving, manuskript for sitt arbeid med Captain Blood.
Etter å ha brukt brorparten av 1930-tallet og tidlige 1940-tallet med å slite for Warner Bros. så flyttet Robinson til MGM midt på 40-tallet, og så til 20th Century Fox på 1950-tallet. Han pensjonerte seg i 1962 og emigrerte til Sydney i Australia, hvor han skrev og produserte sitt siste prosjekt, Scobie Malone, i 1975. Han døde i Sydney.
Robinsons tredje kone var den ledende ballerinadanseren Tamara Toumanova.
Schyttbreen

Schyttbreen er en bred isbre i den nordøstre delen av Maudheimvidda i Dronning Maud Land. Den er om lag 110 kilometer lang og strømmer i nordlig retning mellom Giæverryggen og Ahlmannryggen til Jelbartisen.
Kart over breen ble utarbeidet av norske kartografer basert på undersøkelser og flyfotografering gjennomført under Maudheimekspedisjonen. Breen er navngitt etter Stig Valter Schytt, glasiolog og nestkommanderende på denne ekspedisjonen.
Janatella

Utseende

Små, kontrastrikt fargede sommerfugler. Oversiden er svart eller svartbrun med hvite tegninger. Undersiden er brunspraglete.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.

Utbredelse

Slekten er utbredt i den Neotropiske økosonen, i den nordlige delen av Sør-Amerika.
ArchBang

ArchBang Linux er en Linux-distribusjon som er basert på Arch Linux og benytter vindusbehandleren Openbox. ArchBang er spesielt egnet for høy ytelse på maskinvare med begrensede ressurser. 
Første versjon ble lansert i februar 2011. Siste versjon er 2015.01.21.
Fylkesvei 4186

Fylkesvei 4186 går mellom Grostøl og Bjærum bru i Hægebostad. Veien er 8,6 km lang.
Frem til 2019 hadde veien betegnelsen Fylkesvei 755.
Stuping under Asialekene 1994

Stuping under Asialekene 1994. Stuping var en av flere sporter under de tolvte Asialekene som ble arrangert i Hiroshima i Japan. Det var tolvte gangen som stuping var med på programmet i Asialekene. Stupkonkurransene ble avviklet i perioden 3. til 6. oktober 1994. Det var fire øvelser, 3 meter sviktstup og 10 meter tårnstup for både damer og menn. Det var tjueseks utøvere fra ni nasjoner som deltok. Kina ble beste nasjon, de vant alle fire gullmedaljene.
Stompa forelsker seg

Handling

Stompa (Ole Enger) har blitt sytten år og har fått andre interesser enn uskyldige revestreker. Et tivoli har slått seg ned i byen. Der finnes blant annet den mørke skjønnheten Nel Shaiba (Grynet Molvig) som synger, danser og spår om fremtiden.
Stompa blir forelsket i henne og sniker seg ut fra Langåsen pensjonatskole kun for å få en liten titt på henne.
Lektor P.T. Tørrdal og fru Madsen er på bryllupsreise. I førstnevntes sted dukker halvbroren B.F. Tørrdal  (Rolf Just Nilsen) opp
Vitsekrigen

Vitsekrigen er et album med Arve Opsahl og Carl Gustaf Lindstedt, utgitt i 1979.
Ex Machina

Handling

Caleb (Domhnall Gleeson), en koder i verdens største internettselskap "Bluebook", vinner en konkurranse om å få tilbringe en uke sammen med den svært anonyme grunnleggeren av selskapet, Ethan (Oscar Isaac) . Men når Caleb kommer til det fjerne området, finner han ut at han må være med i et merkelig og fascinerende eksperiment (Turingtest) hvor han må samhandle med verdens første kunstige intelligens, en vakker robotjente ved navn Ava (Alicia Vikander) . Etterhvert som eksperimentet utfolder seg, begynner Caleb å synes synd på Ava og planlegger å sette henne fri. Samtidig forteller Ava Caleb at han ikke må stole på Nathan, mens Nathan insisterer på at han har blitt manipulert av Ava. Hvem som forteller sannheten, er det bare tiden som vil vise.

Mottakelse

Dagbladets anmelder karakteriserte den som en usedvanlig smart B-film og terningkast 5. Anmelderen mente naturscenene brøt på en uheldig måte med scenene fra det minimalistiske interiøret. Aftenposten beskrev filmen som sofistikert og elegant, og roste kontrasten mellom naturscener og det kunstige, og ga 5 av 6 poeng.
Grenseløs kommunikasjon

Telenors kulturpris - Grenseløs kommunikasjon er en internasjonal kulturpris som utdeles årlig av Telenor.
Prisen ble etablert som en del av selskapets kulturprogram i 1995. Den er på 500 000 kroner og tildeles av en egen jury. Den skal ifølge statuttene gå til en person som har gjort en betydelig innsats innenfor kultur, og kan gå til skapende, utøvende eller formidlende virksomhet innen eller på tvers av flere kunstneriske uttrykksformer.
«Costa Deliziosa»

«Costa Deliziosa» er et cruiseskip som drives av Costa Cruises, og flaggskipet i selskapets flåte. Skipet ble bestilt i 2007 som del av en flåteutvidelse på fem skip for Costa Cruises. Det ble bygget av den italienske verftsgruppen Fincantieris verft i Ancona og Marghera, sjøsatt i mars 2009 og overlevert til Costa Cruises i januar 2010. Søsterskipet «Costa Luminosa» ble satt i drift i 2009.
Kaupangen i Trønderheimen

Kaupangen i Trønderheimen eller Kaupangen i Nidaros er navnet Trondheim gikk under i middelalderen. Kaupangen er sannsynligvis eldre enn hva selve Trondheim er, noen kilder skriver at det var kjøpmannsboder på Nidarneset allerede tidlig på 900-tallet.
Fornicocassis

Utseende

Ganske små, ovale, halvblanke, rødbrunlige (i alle fall på døde eksemplarer) skjoldbiller. Sett frå siden er de hvelvede, høyest i den bakre delen. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, nokså jevnbred i midten. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve.  Oversiden er ganske grovt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er vidt utbredt i Afrika.
Markedshøyskolen

Markedshøyskolen (MH) var en del av Høyskolen Campus Kristiania (CK), som også bestod av Norges Kreative Høyskole, Norges Helsehøyskole og NKS Nettstudier. 3. september 2015 besluttet styret ved CK at det skulle innføres ett felles merkenavn for hele høyskolen. 1. januar 2016 ble de fire skolene samlet under det nye navnet Høyskolen Kristiania.
Markedshøyskolen tilbød studier i markedsrelaterte fag i Oslo og Bergen. Markedshøyskolen var en privat høyskole med ca. 1 600 studenter fordelt på 8 ulike bachelorstudier og ett masterstudium. Studentene ved Markedshøyskolen (MH) var tilknyttet Studentunionen ved Campus Kristiania, og studentsamskipnaden SIO.

Historie

Høyskolen Kristiania er en selveiende stiftelse. Grunnleggeren Ernst G. Mortensen etablerte først Norsk Korrespondanse Skole (NKS) i 1914. Hans visjon var å tilby utdanning til mennesker på tvers av økonomiske, sosiale, kulturelle og geografiske barrierer som ellers stengte veien for mange mennesker.
Tidligere har høyskolen vært kjent under navnene Oslo Markedshøyskole (OMH) og Norsk Reiselivshøyskole (NRH), men ble fra 1. januar 2008 sammenslått under det felles navnet Markedshøyskolen (MH).
Sara Ulrik

Sara Birgitte Ulrik, døpt Tscherning (født 9. juli 1855 på Ørholm i Lundtofte ved København, død 22. mai 1916 i København), var en dansk blomstermaler.
Hun var datter av politikeren Anton Frederik Tscherning og hans ektefelle Eleonore og søster av Anthonie Christensen.
Ulrik lærte å male av sin mor og stilte ut noen blomsterbilder som Sara Tscherning i 1876. Hun malte også i den ville naturen, noe som var usedvanlig dengang. 
Den 17. januar 1879 giftet hun seg med kretslege Axel Ulrik. Også etter at hun giftet seg fortsatte hun å male, men hun stilte ikke lenger ut. 
Hun er begravet på Bispebjerg kirkegård.
Viral vektor

Virale vektorer er et virus har blitt modifisert for å sette inn gener i celler. Denne prosessen kan utføres i levende organismer (in vivo) eller i en cellekultur (in vitro). Virus har utviklet spesielle molekylære mekanismer for å effektivt overføre sine gener til innsiden av cellen de infiserer, som man utnytter for å utføre den ønskede prosessen. Prosessen med å føre inn gener på denne måten kalles for transduksjon. Virale vektorer benyttes innen forskning på molekylærbiologi og funksjonell genomikk. Videre anvendes de innen medisinsk behandling, samt for utvikling av vaksiner.
Molekylærbiologier benyttet denne teknikken først på 1970-tallet. Paul Berg brukte et modifisert SV40-virus med DNA fra bakteriofaget λ for å infisere dyrkede nyreceller fra aper.
Yanjin (Xinxiang)

Yanjin (kinesisk: 延津县; pinyin: Yánjīn Xiàn) er et fylke i provinsen Henan i Folkerepublikken Kina. Det ligger under byprefekturet Xinxiang.
Fylket hadde 453 765 innbyggere i 1999.
Sigerfjord Idrettslag

Sigerfjord Idrettslag er et idrettslag i Sigerfjord i Sortland kommune i Nordland. Klubben har blant annet avdeling for fotball, og stiller lag i aldersbestemte klasser.
Sigerfjord ILs draktfarge er helrødt.
«Golar Spirit»

«Golar Spirit» er et flytende produksjonsskip, FSRU (Floating Storage and Regasifaction unit). «Golar Spirit» ble bygget ved Kawasaki Shipbuilding Corporation i 1981 som LNG-LPG-skip. Senere konvertert til FSRU ved Keppel Shipyard i Singapore i 2007-08. Skipet eies av Golar Energy og er timecharteret av Petrobras for ti år fra 2008. Skipet ligger fast i Pecem, Brasil der den leverer gass direkte til det nasjonale gassnettet i Brasil.
Port de Balès

Port de Balès er et 1 755 meter høyt fjellpass i de franske Pyreneene. Det er 19,2 kilometer lang vei opp til passet med en snittstigning på 6,2 %, noe som gjør den fortjent til å plasseres i hardeste etappekategori for franske sykkelritt, HC. Fram til sommeren 2006 var sørsiden grusvei, men nå er hele veien over Port de Balès asfaltert. Fra passhøyden fører vei D 925 etter 3,5 kilometer mot vest til den 1 855 høye Port de Pierrefite.

Tour de France

Port de Balès sto 23. juli 2007 for første gang på programmet i Tour de France (17. etappe). Førstemann over toppen var Kim Kirchen. 15. etappe under Tour de France 2010 gikk også over passet.
Kanebogen

Kanebogen er en bydel i Harstad, 5 km sør for sentrum langs Riksvei 83. Siden 1970-tallet har Kanebogen vært den raskest voksende bydelen i Harstad og er et naturlig midtpunkt for dem som bor mellom Kilbotn i sør, Gangsås i nord og Stangnes i øst.

Institusjoner og service

Her ligger bl.a. Kanebogen skole, med Kanebogen stadion som nærmeste nabo, campingplassen Harstad camping og Kanebogen kirke, som ble tatt i bruk like før jul i 1999. Fra Fredly kapell brant i 1984 og fram til den nye Kanebogen kirke stod ferdig på branntomta til Fredly kapell i 1999, holdt menigheten til inne i kjøpesenteret Kanebogen senter, og med navnet Kanebogen interimkirke. Kirken er det siste kirkebygget som ble reist i det forrige årtusenet i Norge. Fredly kirkegård ligger like ved, og her er omsorgsboliger med helsetilbud, et boligområde, flere industribygg, en trafikkstasjon for Biltilsynet og noen butikker.

Historie

Historien til Kanebogen kan dateres tilbake til tiden rundt svartedauden, men arkeologiske funn kan tyde på aktivitet her og like før vikingtiden. Navnet Kanebogen kan komme av en Gunnar Kane, som eide og drev flere handelssteder langs den nordnorske kyst. Ellers er Kanebogen og beskrevet med navnet Forså, etter ei fossende elv som renner gjennom stedet. Gården Kanebogen er en av de nordligste i den gamle Sandtorg-bygda, som strekker seg fra kommune- og fylkesgrensen til Tjeldsund og Nordland i sør til den nåværende bydelen Gangsås i nord. Sistnevnte regnes som den nordligste av Sandtorg-gårdene.
Sandtorg var frem til en kommunesammenslåing med Trondenes og Harstad i 1964 et eget herred.
Advokatbladet

Advokatbladet utgis av Den Norske Advokatforening og er et nyhets- og informasjonsmagasin som utkommer ti ganger i året. Bladet redigeres i tråd med Redaktørplakaten og følger Vær Varsom-plakaten. Bladet retter seg mot Advokatforeningens medlemmer, domstolene, politikere, en del offentlige institusjoner og media. Opplag (2015) er 9550. Offisielle lesertall (Gallup) per november 2015 er 26 000. Ansvarlig redaktør er Nina Schmidt.
Saltkraft

Membranen

Det er utformingen av membranen som er den store teknologiske utfordringen. En osmotisk membran har maskevidde ned mot 1/10 mm. Den stopper klor og natrium, men slipper vannmolekylene gjennom. Membranen består av et porøst bæreskikt. På dette ligger den osmotiske membranen med en tykkelse på 50-100 nanometer. Oppgaven er å lage membranen slik at den får størst mulig gjennomstrøming av vannmolekyler. Arealkravene er enorme og en opererer med tall som 1000 m² membranflate per m³ der avstanden mellom membranflatene kan være 0,5 – 1 mm.

Verdens første saltkraftverk

Byggingen av verdens første saltkraftverk har vært planlagt på Tofte i Hurum siden sommeren 2008. Det ble åpnet 24. november 2009 og basert på osmose, under navnet Statkraft Hurum saltkraftverk (Statkraft Osmotic Power Prototype). Dette anlegget får et vannforbruk på 10 liter ferskvann og 20 liter sjøvann per sekund. En forventer et effektuttak på 2-4 kW. Med bedre membraner antas det at effekten for et slik anlegg kan økes til ca. 10 kW. Statkraft vurderer å etablere et fullskala, kommersielt, saltkraftanlegg i 2015.
Forsøkene med saltkraft ble i 2014 nedlagt «grunnet manglende markedsutsikter».

Potensial

Teoretiske overslag antyder at det der elver renner ut i salt havvann kan en i Norge generere ca. 12 TWh per år, tilsvarende ca. 10% av Norges energibehov.

Saltkraft er en fornybar energikilde som ikke bidrar til utslipp av CO₂. Men det er foreløpig forsket lite på hvordan, og i hvilken grad, saltkraft kan påvirke miljøet. Et slikt kraftverk på et areal tilsvarende Ullevaal Stadion, antas å kunne produsere strøm nok til 10 000 husstander. Av økonomiske og praktiske hensyn kan saltvannsanleggene plasseres der en elv møter havet. Her har en tilgang på ferskvann og saltvann. Det resulterende brakkvannet tilføres havet. I en kontinuerlig prosess vil dette i ubetydelig grad påvirke miljøet.
Til nå har det ikke lønt seg å utnytte saltvannets energi kommersielt, men takket være ny forskning åpnet Statkraft den 24. november 2009 verdens første kraftverk som på forsøksbasis og i liten skala laget strøm av saltvann ved osmose. Saltkraftverk kan bygges alle steder hvor ferskvann møter saltvann. Det er også mulig å bygge et saltkraftanlegg under jorden slik at det ikke vil være synlig i naturen. Fordi det ikke er avhengig av vær og vind blir saltkraft sett på som en sikker energikilde som kan brukes hele tiden. 
Systemet krever blanding av 1 del ferskvann med 2 deler saltvann. Selv om systemet ikke medfører direkte forurensning, vil det kunne medføre betydelige endringer ved elvemunningen. 
I global målestokk forventes et potensial på 1600-1700 TWh per år. Så lenge det er vann i elva vil dette være en evigvarende energikilde uten forurensning.
Midnight Sun Marathon 2016

Midnight Sun Marathon 2016 var 27. gang Midnight Sun Marathon ble arrangert. Løpet ble arrangert 18. juni 2016.
Det ble arrangert maraton og halvmaraton, samt kortere distanser og barneløp. Totalt deltok 5974 løpere fra 64 forskjellige nasjoner. På maraton distansen var det ca. 70% utenlandske løpere.
Kyongsong

Administrativ inndeling

Fylket er delt inn i en ŭp (småby), fem rodongjagu (arbeiderdistrikt) og 15 ri (landsby).
Motaz Hawsawi

Landslaget

Han ble tatt ut i Saudi-Arabias tropp til VM i fotball 2018 i Russland.